OpenLLM-France/wikimedia huggingface dataset:
# Amritsar

Amritsar (punjaberaz: ਅੰਮ੍ਰਿਤਸਰ — euskaraz: «Hilezkortasunaren Urmaela»—, hindiz: अमृतसर) Indiako ipar-mendebaldean, Punjab estatuan dagoen hiri bat da, 1577an sortua. 2005eko azken erroldaren arabera, 1.100.000 biztanle ditu. Amritsarren dago munduan fededun gehien dituzten erlijioetatik bosgarrena den sikhismoaren lurralde sakratua. Amritsarko Urrezko Tenplua da sikhismoaren gurtza gune nagusia.

## Klima

Datu klimatikoak (Amritsar) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 24.7 | 29.9 | 35.7 | 43.9 | 47.5 | 47.2 | 45.0 | 40.2 | 39.5 | 37.6 | 32.3 | 26.2 | ' |
| Batez besteko tenperatura maximoa (°C) | 19.2 | 21.9 | 26.9 | 33.9 | 38.8 | 39.8 | 35.3 | 34.3 | 34.4 | 32.3 | 27.0 | 21.3 | 30.4 |
| Batez besteko tenperatura minimoa (°C) | 3.9 | 6.3 | 11.0 | 16.2 | 21.2 | 24.9 | 25.6 | 25.2 | 22.7 | 15.7 | 8.6 | 4.3 | 15.5 |
| Erregistraturiko tenperatura minimoa (°C) | -3.1 | −2.8 | 1.8 | 6.6 | 11.7 | 17.8 | 18.0 | 19.0 | 13.6 | 8.3 | 1.5 | −3.5 | ' |
| Euria (mm) | 28.3 | 29.2 | 34.8 | 19.3 | 19.6 | 51.7 | 224.7 | 174.5 | 94.6 | 21.3 | 5.7 | 14.6 | 718.3 |
| Euri egunak (≥ 0.1 mm) | 2.4 | 2.0 | 2.6 | 1.5 | 1.3 | 3.1 | 8.2 | 8.1 | 3.6 | 1.2 | 0.6 | 1.2 | 35.8 |
| Eguzki orduak | 182.9 | 193.2 | 220.1 | 264.0 | 294.5 | 270.0 | 217.0 | 226.3 | 240.0 | 254.2 | 219.0 | 182.9 | 2764.1 |
| Hezetasuna (%) | 74 | 70 | 64 | 47 | 38 | 48 | 72 | 77 | 69 | 67 | 73 | 76 | 64.6 |
| Iturria (1): IMD, NOAA (extremes & humidity, 1971-1990) ||||||||||||||
| Iturria (2): HKO ||||||||||||||

## Erreferentziak

* ↑ Amritsar Climate Record. (Noiz kontsultatua: 29 May 2012).
* ↑ Amritsar Climate Normals 1971-1990. National Oceanic and Atmospheric Administration (Noiz kontsultatua: December 21, 2012).
* ↑ Climatological Information for Amritsar, India. (Noiz kontsultatua: 29 May 2012).

## Kanpo estekak

* Datuak: Q48403
* Multimedia: Amritsar / Q48403
# Amrita

Amrita (sanskritoz अमृत; punjabieraz ਅੰਮ੍ਰਿਤ) "heriotzarik gabe" esan nahi duen sanskritoko hitz bat da. Sanskritozko testu klasikotan nektar bezala agertzen da. Gutxi gora-behera, Anbrosia hitzaren baliokidea da, eta esanahi ezberdinak ditu indiar jatorriko hainbat erlijiotan.

## Hinduismoan

Jainkoen edari bezala, hilezkortasuna ematen duen edari bezala, deskribatzen da. Amritak, Samudra Manthan irudikatzen du, non, jainkoak, Durvasa sagaren igaroeraren ondorioz, hilezkortasuna galtzen hasten diren. Asura deabruen laguntzarekin, itsasoa irabiatzen dute, hilezkortasunaren nektarra aurkitzeko asmoz. Edan ondoren, jainkoek hilezkortasuna lortzen dute, eta deabruak garaitzen dituzte. Esnezko itsasoaren irabiaketan agertzen da, Hinduismoaren mito garrantzitsuenetako bat.

## Yogan

Yoga filosofian, Amarita, pineal guruinetik eta eztarrian zehar jaria daitekeen likido bat da, meditazio egoera sakonetan. Bedeinkapen bezala kontsideratua dago: Yoga testu askok, heriotza garaitu eta hilezkortasuna lortzeko tanta bakarra nahikoa dela diote. Neurokimika modernoak pineal guruinak eragin sikodelikoa duen triptamina bat, Dimetiltriptamina ekoizten duela dio.

## Sikhismoan

Amrit, Sikh elkarteak bere bataiatze zeremonian erabiltzen duen ur bedeinkatuaren izena da (Amrit Sanskar edo Amrit Chhakhna bezala ezagutua). Zeremonia hau Sikhak, Khalsa elkartean sartzeko erabiltzen da. Zeremonia hontan, amrita edan behar da. Ur hau, Khanda batekin, daga antzeko batekin, osagai disolbagarrien kopuru ezberdinak nahasten sortzen da, Banis izena hartzen duten kantu sakratuen idazkiak errezitatzen diren bitartean.

## Budismoan

Amrita, dutsi bere tibetar izenpean, budismo tibetarraren mitologiaren ere azaltzen da. Mitologia hontan, Rahu munstroaren heriotzari loturik doa. Munstro hau, Vajrapanik hil zuen. Munstroaren odola, lurrazal gainean erori zen eta mota orotariko landare medizinalak sorrarazi zituen.
Dutsik, budismo tibetarrean lamak tronuratzeko zeremonietan erabiltzen diren sendabelarrei ere erreferentzia egiten die. Drubchens bezala ere ezagutzen da. Ohi, bikor marroi, ilun eta txikien forma du, eta ongizatearekin erlazionatzen da.

## Izen propioa

Amrit, gizonezko izen hindu bat da. Bere emakumezko baliokidea Amritā da.

## Kanpo estekak

* (Ingelesez) Rasayana Ayurvedikoa Amrit
* (Ingelesez) Amritaren bedeinkapen hilezkorrak
* Datuak: Q258267
# Amritsar barrutia

Amritsar barrutia Indiako barruti bat da, Jalandhar dibisioan, Punjab estatuan. 2.490.656 biztanle ditu 2.683 kilometro koadrotan.

## Mugakideak

Honako barrutiekin egiten du muga:
Kapurthala barrutia Gurdaspur barrutia Tarn Taran barrutia

## Ikus, gainera

* Punjab

## Kanpo estekak

* Datuak: Q202822
* Multimedia: Amritsar district / Q202822
# Amaia Ruiz

Amaia Ruiz de Galarreta (Tolosa, 1986ko azaroaren 2a -) gipuzkoar aktorea da. Goenkale telesailean Malenen papera egin zuen.

## Lanak

* Begia begi truk (laburmetraia) (2020)
* Goenkale (2011-2012) Malen Irureta Miranda.
* Cuando dejes de quererme (2017)
* Pikuak (2020)

## Erreferentziak

* ↑ actoresvascos.com

## Kanpo estekak

* Elkarrizketa
* Datuak: Q12253293
# Amaia Otamendi

Amaia Otamendi Claramunt (Iruñea, 1972ko urriaren 24a) UPNko politikaria da.
Arkitektoa ogibidez, Iruñeko udalean aritu da. 2007ko hauteskundeetan, Nafarroako Parlamentuko kide hautatu zuten.
Otamendik "Iruñeko Harresiak" hipika lehiaketa antolatu zuen 2021ean, bere enpresa Maria Caballero lankide ohiak zuzenean aukeratu zuela jakin zenean, lehiaketa modu opakuan antolatzeko.

## Ikus, gainera

* Nafar Herriaren Batasuna

## Kanpo estekak

* Datuak: Q12253291
# Amaia Otsoa

Amaia Otsoa Herran (Gasteiz, Araba, 1961- Ib. 2018) bertsolaria izan zen.

## Bizitza

1982an, Gasteizko Bertso-Eskola sortzaileetako bat eta ikasle, Abel Enbeita irakasle zuela. 1984an, Arabako I. Bertsolari Txapelketako partaidea. Txapelketa batean parte hartu zuen lehenengo emakume bertsolaria.

## Erreferentziak

* ↑ Elkartea, Xenpelar Dokumentazio Zentroa-Bertsozale. «Orainmenean : bertsolaritzaren genealogia feministak - Biblioteca - BDB. Base de datos sobre bertsolarismo» bdb.bertsozale.eus (Noiz kontsultatua: 2022-10-24).
* ↑ Elkartea, Xenpelar Dokumentazio Zentroa-Bertsozale. «Amaia Otsoa - Biografías - BDB. Base de datos sobre bertsolarismo» bdb.bertsozale.eus (Noiz kontsultatua: 2022-10-24).

## Kanpo estekak

* Datuak: Q114841592
# Amaia Saizar

Amaia Saizar, (Donostia, 1957ko abenduaren 18a - ) euskal abeslaria da.

## Biografia

Hamasei urte zituela, Trigo Limpio taldea sortu zuen Iñaki de Pablo eta Luis Carlos Gilekin batera. Arrakasta izan ondoren, 1984an utzi eta Bravo taldea sortu zuen. Talde honetan Espainia ordezkatu zuten urte hartako Eurovision Abesti Txapelketan "Lady, Lady" abesten.
1989an Venus eta 1996an Txarango musika taldeak sortu zituen, beste bi albumak argitaratuz.

## Kanpo estekak

* Webgune ofiziala
* Datuak: Q8197135
# Amaia Riouspeyrous

    Artikulu hau Euskal kantariari buruzkoa da; beste esanahietarako, ikus «Riupeirós».
Amaia Riouspeyrous (Donapaleu, Nafarroa Beherea, 1984 -) Euskal Herriko kantaria da. Folk eta pop rock estiloetan aritzen da eta Anhauzen bizi da.

## Biografia

Aita Anhauzekoa du eta ama Ezterenzubikoa. Ikasketak Garaziko ikastolan eta Baigorriko kolegioan hasi zituen; goi mailakoak (Gizarte Laguntzailea) Parisen egin zituen eta egun Baionako ospitalean egiten du lan.
Bederatzi urterekin 1993an Euskal Herriko Haur Kantu Txapelketan parte hartu zuen Okarrina taldearekin eta harrezkero abesteari ekin zion. Hamasei urterekin ETBren Izar gazte bila saioan esku hartu zuen. 2008an France Bleu irratiak, Agorila diskoetxeak eta Baionako Luna Negra kabaretak artista berrientzat antolatutako Tremplin lehiaketa irabazi zuen eta horrek grabaketak egiteko ateak zabaldu zizkion.
2013an bigarren diskoa plazaratu zuen, Milaka.

## Diskografia

* Har ezazu (2009, Agorila). Hitzak Riouspeyrousek berak, Niko Etxartek eta Fred Fort olerkariak eginak dira.
* Milaka (2013, Agorila)

## Musikariak

* Philippe Albor: gitarra akustikoa.
* Alain Fischer: bateria.
* Patrick Fischer: gitarra akustikoa eta elektrikoa.
* Xabi Fischer: teklatuak.
* Alain Hirigoien: baxua.

## Erreferentziak

* ↑ Okzitanierazko jatorria duen deitura da; grafia arautuan Riupeirós (riu=ibai, pèira=harri) idatzia, rius plurala delarik.
* ↑ Diskoa Agorilaren webgunean.

## Kanpo loturak

* Kantaria Myspacen.
* Elkarrizketa EKEren webgunean.
* Elkarrizketa Euskonews Gaztean.
* Datuak: Q12253292
# Albrecht Altdorfer

Albrecht Altdorfer (Ratisbona c. 1480 - ib. 1538ko otsailaren 12a) alemaniar margolari, marrazkilari, grabatzaile eta arkitektoa izan zen, Dureroren dizipulua. Danubio edo Vienako Eskolako artista nabarmen honek zeregin ofizialak bete zituen Ratisbonan, hiriko arkitektoa ere izan zelarik. Pasarte-irudiak landu zituen lehenengoetako margolaria. Hala, parajea erabateko protagonista ageri da San Jurgi eta herensugea oihanean (1510) edo Alexandoren gudua (1529) bezalako koadroetan. Beste obra batzuetan garrantzi handiagoa eman zion arkitekturari, eta argi-efektuak landu zituen: Jaiotza (1520). Halaber, grabatuak (xilografia eta akuaforteak) eta marrazkiak egin zituen. Pintura italiarretik zerbait badu ere, gehienbat gotiko berantiarra da berea, osagarri germaniarrak agerian dituena.
Altdorferren bizitzari eta obrari buruzko datu gutxi dago. Ratisbonan bizi izan zen, eta hango arkitekto izan zen 1526-1538 bitartean, nahiz eta ospea eman zioten jarduerak pintura eta grabatugintza izan ziren.
Bidaia asko egin zuen, baina ezin esan daiteke bidaia haiek bere pinturan eragin handirik izan zutenik, sentsazioen margolaria izan baitzen ekintzena baino gehiago; oro bar, azken gotikoaren eragina nabari da bere koadroetan. Erlijio-gaiak erabili zituen batez ere, baina gaiari berari baino garrantzi gehiago ematen zien ekintzak eragiten zituen edo pertsonaiek bizi zituzten sentipenei. Bera izan zen, bestalde, paisaia apaingarri soil gisa erabili ordez, elementu independente gisa erabili zuen lehenengoetakoa; gaiak anekdota gisa agertzen zituen ia, eta paisaiak zuen nagusitasuna. Obra txikietan, San Jurgi eta herensugea oihanean (Munich) lanean esaterako, izadi bizi, basa eta misteriotsua margotu zuen. Obra handi batzuetan Dureroren eragina nabari zaio, baina batez ere espazioaren egituraketa konplexua, arkitektura bikaina dira aipagarriak, besteak beste Susana bainuan (1526) koadroan. Alexandroren Gudua maisulanean (1528) milaka irudirekin nahastu zuen Sorkuntzako lehen egunari erreferentzia egiten zion ikuspegi fantastikoa, izadiko elementuei emanez protagonismoa.
Baina koadro hura margotu ondoren, aldatu egin zen Altdorferren estiloa. Giza irudia lantzen hasi zen, ironia handiz gehienetan. Hala, 1525etik aurrerako lanetan agertzen da joera hori, gizakiaren grina sakonenak adierazteko aukera ematen zioten gaien bidez. Azken garaiko obrarik aipagarriena Lot eta bere alabak da (1537, Kunsthistorisches Museum, Viena).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q153746
* Multimedia: Albrecht Altdorfer / Q153746
# Albrandswaard

Albrandswaard (entzun) Herbehereetako Hego Holanda probintziako herria da. 2010eko urtarrilaren 1eko erroldaren arabera, herriak 24.081 biztanle zituen.
Udalerria 1985ean sortu zen Poortugaal eta Rhoon udalerriek bat egitean.

## Auzoak

* Poortugaal
** Poortugaal-Dorp en Landweg
** Deltawijk en Zuid
** Oost-Valckestijn
** West-Valckestijn
** Kasteeltuin
** Overige huizen Poortugaal
* Rhoon
** Centrum en Rhoon-West
** Oude Koedood
** Rhoon-Noord
** Ghijseland en Huyters
** Industrieterrein Overhoeken
** Overige huizen Rhoon
** Portland

## Garraio publikoa

Udalerriak Rotterdamgo metroaren D linearen bi geltoki ditu.

## Ikus, gainera

* Hego Holanda

## Kanpo estekak

* (Nederlanderaz) Udalaren webgunea.
* Datuak: Q934525
* Multimedia: Albrandswaard / Q934525
# Albrecht Kossel

Ludwig Karl Martin Leonhard Albrecht Kossel (Rostock, 1853ko irailaren 16a - Heidelberg, 1927ko uztailaren 5a) alemaniar biokimikaria izan zen, genetikaren ikerketan aitzindaria. 1910eko Medikuntzako Nobel Saria irabazi zuen azido nukleikoen konposizio kimikoaren aurkikuntzagatik.
Medikuntza ikasi zuen Estrasburgoko Unibertsitatean eta Rostockeko Unibertsitatean osatu zituen ikasketak. 1877an mediku izateko azterketa gainditu zuen. Ikasketak amaitzean, Estrasburgoko Unibertsitatera itzuli zen Felix Hoppe-Seylerren ikertzaile laguntzaile gisa. Han azido nukleikoen gainean lan egin zuten.
1883an Berlingo Unibertsitatera joan zen. Han bost konposatu organiko isolatu zituen eta izena jarri zien: adenina, zitosina, guanina, timina eta urazilo. Konposatu horiek base nukleiko gisa ezagutzen dira orain.
1895ean fisiologiako irakasle izendatu zuten Marburgoko Unibertsitatean. Han proteinen konposizio kimikoa ikertu zuen. 1896an histidina aurkitu zuen eta teofilina isolatzen lehena izan zen. 1901ean Heidelbergeko Unibertsitateak kontratatu zuen.
Zeitschrift für Physiologische Chemie (Fisiologia Kimiko Aldizkariaren) argitaratzailea izan zen 1895etik hil zen arte.

## Lan hautatuak

* Untersuchungen über die Nukleine und ihre Spaltungsprodukte (1881)
* Die Gewebe des menschlichen Körpers und ihre mikroskopische Untersuchung (1889–1891)
* Leitfaden für medizinisch-chemische Kurse (1888)
* Die Probleme der Biochemie (1908)
* Die Beziehungen der Chemie zur Physiologie (1913)

## Kanpo estekak

* Datuak: Q57128
* Multimedia: Albrecht Kossel / Q57128
# Albrecht Penck

Albrecht Penck (Leipzig, 1858ko irailaren 25a - Praga, 1945eko martxoaren 7a) alemaniar geografoa izan zen.
Vienako eta Berlingo unibertsitateetako irakasle eta Berlingo ozeanografia-institutuko zuzendari izan zen. Geomorfologiari buruzko garrantzi handiko ikerketak egin zituen, Morphologie der Erdoberfläche (1894, Lurrazalaren morfologia), geomorfologiako lan handia besteak beste. Alpeetako Kuaternarioko glaziazioak aztertu zituen. Besteren artean Alemaniari, Herbehereei eta Belgikari buruzko monografiak egin zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q76756
* Multimedia: Albrecht Penck / Q76756
# Andelosko Arkeologia Museoa

Andelosko Arkeologia Museoa Andelos antzinako hiri erromatarrean dago (Mendigorria, Nafarroa Garaia). Bertan, hirian aurkitutako objektu batzuk erakusten dira eta aztarnategi arkeologikoak bisitatzeko abiapuntu gisa erabiltzen da.

## Historia

1980 eta 2000 bitartean, Andeloko aztarnategi erromatarra hondeatu zen María Ángeles Mezkitzen zuzendaritzapean. Geroago Nafarroako Gobernuko Kultura Zuzendaritza Nagusiak (Vianako Printzea Erakundea) aztarnategi bisitagarrien planaren barruan, museo hau sortzea erabaki zuen. Erakusketarako, kontserbaziorako eta ikerketarako gune bat sortu nahi izan zuten. Aztarnategia antolatzeko plan bat idatzi zen 1997an, eta museoa 2003an inauguratu zen.

## Egoitza

Eraikina 1999 eta 2000 bitartean eraiki zen, José Luis Franchez Apezetxea arkitektoaren proiektuaren arabera. Hondakin arkeologikorik gabeko eremu batean dago, Andiongo Ama Birjinaren ermitatik gertu. Beheko solairu bakarrean garatua, kanpoko fatxadak adreiluzkoak dira eta estalkia laua eta alderantzikatua da. Erdiko galeriaz gain, hegoaldean museografia-zerbitzuak eta erakusketa iraunkorreko eta ikus-entzunezko aretoak daude; iparraldean, berriz, tailer bat, arkeologia-gela bat eta biltegia.
Museoak, hiriaren aztarnategiak eta urtegiak Andelos hiria nolakoa izan zen ulertzeko multzo bat osatzen dute, bisitetarako egokitua dagoena. Multzoari, "Andelo, Hiri Erromatarra" izena eman zaio.

## Bildumak

* Andelosen aurkitutako dolium bat.
* Andelosen aurkitutako anfora.
* Andeloseko Pan jainkoaren mosaikoa.
Elementu nagusi gisa, museoak erakus-leiho handi bat du erakusketa iraunkorreko aretoan, aztarnategiko indusketa arkeologikoetan berreskuratutako materialen jatorrizko piezak eta erreprodukzioak eskaintzen dituena. Erakutsitako objektuen artean eguneroko erabilera dutenak daude, baita erromatarren kulturaren beste alderdi batzuk ulertzen laguntzen dutenak ere, hala nola sinesmenak edo erakundeak. Maketa bat ere badu, hiriaren eta inguruaren topografia erreproduzitzen duena.

## Erreferentziak

* 1 2 «Andelo, Hiri Erromatarra» Ayuntamiento de Mendigorria / Mendigorriko Udala (Noiz kontsultatua: 2024-06-19).
* 1 2 3 Sesma Sesma, Jesús. (2017). «El Museo de sitio de Andelo (Mendigorría, Navarra)» Boletín del Museo Arqueológico Nacional (35): 1964-1967. ISSN 2341-3409..
* ↑ Navarra amplía su oferta cultural con la apertura de seis nuevos museos. 25 de agosto de 2003 ISSN 1134-6582..

## Ikus, gainera

* Andelos
* Iturranduz urtegia

## Kanpo estekak

* Andelo, Hiri Erromatarra. Mendigorriko Udala
* Datuak: Q63928559
* Multimedia: Andeloseko museoa / Q63928559
# Andelfingen (Suitza)

Andelfingen Suitzako udalerria da. Zürich kantonamenduan dago, Andelfingen barrutia barrutian. 2014an 2,201 biztanle zituen 6,74 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q68423
* Multimedia: Andelfingen ZH / Q68423
# Andell Loubser

Andell Anwer Loubser (Hopefield, Lurmutur Mendebaldea, 1997ko martxoaren 3a) hegoafrikar errugbilaria da, hegaleko eta atzelari postuetan aritzen dena. Blue Bullsen eta Southern Kingsen jokatu ondoren, Ampo Ordiziak kontratatu zuen 2021ean.

## Erreferentziak

* ↑ Andell Loubser, nuevo fichaje para Ampo Ordizia. revista22.es (Noiz kontsultatua: 2022-5-29).
* ↑ Andell Loubser fitxaketa berria. ordiziarugby.eus (Noiz kontsultatua: 2022-5-29).

## Kanpo estekak

* Andell Loubser, itsrugby.co.uk
* Datuak: Q73006245
# Andelfingen barrutia

Andelfingen barrutia Zürich kantonamenduan dagoen Suitzako barrutia da. Bere hiriburua Andelfingen da. 166,64 kilometro koadroko azalera du eta 30.626 biztanle.

## Mugakideak

Script error: The function "formatStatements" does not exist.

## Udalerriak

Adlikon Andelfingen Benken (ZH) Berg am Irchel Buch am Irchel Dachsen Dorf Feuerthalen Flaach Flurlingen Henggart Humlikon Kleinandelfingen Laufen-Uhwiesen Marthalen Oberstammheim Ossingen Rheinau Thalheim an der Thur Trüllikon Truttikon Unterstammheim Volken Waltalingen

## Kanpo estekak

* Datuak: Q660721
* Multimedia: Andelfingen (district) / Q660721
# Agüero

Agüero hurrengoei egin ahal dio erreferentzi:
* Agüero (Huesca), Huescako udalerria.
* Agüero (Kantabria), Marina de Cudeyo udalerriko herria.
# Agüero (Kantabria)

Agüero Espainiako Kantabria autonomia erkidegoko Marina de Cudeyo udalerriko herri bat da. 2008. urtean 205 biztanle zituen. Itsas mailatik 60 metroko garaieran dago, eta udalerriko hiriburua den Rubayo herritik 3,5 kilometrotara dago.

## Ondarea

Agüeroko multzo historikoa Kultura ondasun izendatu zuten 1985. urtean. Gainera, intereseko hurrengo eraikinak ere badaude:
* Donieneko eliza
* Agüeroko gaztelua
* Villanueva de la Barcaren etxea
* Oruñaren etxea
* Los Sierra etxea (desagertua)

## Kanpo estekak

* Datuak: Q5660989
* Multimedia: Agüero (Cantabria) / Q5660989
# Agüera (Kantabria)

Agüera Guriezoko herria da, Kantabrian. Espainiako Estatistika Institutuaren arabera, 2008an 42 biztanle zituen.
Bizkaiko mugatik gertu dagoenez, Kantabriako Gobernuak eta Eusko Jaurlaritzak bere edukitza eztabaidatu zuten. 2008ko maiatzean Espainiako Auzitegi Gorenak Kantabriaren aldeko Espainiako Auzitegi Nazionalaren epaia berretsi eta Agüera eta gertuko Fuentebosa mendia kantabriarren eskuetan utzi zituen. Gatazka XVI. mendean jatorria zuen.

## Erreferentziak

* ↑ «El Supremo ratifica la cantabricidad de Agüera y del monte Fuentebosa» El Diario Montañés 2008-05-17.

## Kanpo estekak

* Datuak: Q5660987
# Agüimes

Agüimes Kanaria Handia uhartean eta Las Palmasko probintzian kokatzen den udalerri kanariarra da.

## Historia

Gaur egungo Aguimes kokaleku garrantzitsu baten gainean eraikita dago. 1491an, gaztelarrek Kanaria Handia konkistatu ondoren eraiki zuten. Errege katolikoen aginduz hiribildu deklaratu zuten eta elizari eman zioten konkistan laguntzeagatik.
Aguimesen hainbat egonleku prehispanikoak daude: Aguimesko Alde Zaharrakoa, Guayadequekoa eta Temisaskoa kasu.

## Biztanleria
### Biztanle-guneak

| Herriaren izena | Biztanleak |
| Cruce de Arinaga | 7.629 |
| Playa de Arinaga | 7.786 |
| Aguimesko Alde Zaharra | 5.878 |
| Polígono de Arinaga | 1.603 |
| Montaña Los Vélez | 1.401 |
| Las Rosas | 490 |
| La Banda | 484 |
| Temisas | 369 |

## Kanpo estekak

* (Gaztelaniaz) Aguimesko udalaren webgunea
* Datuak: Q399702
* Multimedia: Agüimes / Q399702
# Agüera

Agüera edo Riomayor (gaztelaniaz: Agüera) Iberiar Penintsulako iparraldeko ibaia da, Ordunteko mendilerroan jaioa eta mendebaldeko Bizkaia eta ekialdeko Kantabria zeharkatzen duena.
Bere iturria Ordunteko mendilerroan dagoen Burgüeno mendian, 600 metroko altuerara eta Villaverde Turtzioz eta Artzentales artean. Kantabrian sartuta, ahoa Oriñóngo itsasadarran du (Guriezo eta Castro Urdiales udalerrien artean). 2006an Kantabriako Gobernuak Batasunaren Garrantzizko Leku izendatu zituen bere ibilgune nagusiaren behe eta erdialdea Bizkaiko mugaraino. Eremu horretako espezie garrantzitsuenak kolaka (Alosa alosa), loina arrunta (Chondrostoma miegii) eta ibai-karramarro arrunta (Austropotamobius pallipes) dira.
Agüeraren ibaiadar nagusiak Remendón, Andino eta Rioseco ibaiak dira. Urteko emaria 112 hm³koa da.

## Erreferentziak

* ↑ Euskaltzaindia: 166. araua: Euskal Herriko ibaiak.
* ↑ Ley de Cantabria 4/2006, de 19 de mayo, de Conservación de la Naturaleza

## Ikus, gainera

* Asón-Agüera eskualdea

## Kanpo estekak

* Datuak: Q955283
* Multimedia: Agüera River / Q955283
# Agüerri

Agerri, gaztelaniaz: Agüerri, Pirinioetako mendi bat da, Aragoi autonomia erkidegoko Huescako probintziako Jazetania eskualdean. Echo ibarreko Ozako oihanean dago. 2.450 metroko garaiera du.
Oza aldeko mendi handienetako bat izanagatik Bisaurinen gertuko itzalak apaltzen du; ohiko igoerabidea ere harekin bateratua dauka eta aukera horretan beti tokatzen zaio bigarren izatea. Bide erabiliena Gabarditoko aterpetik abiatzen dena da, izen bereko sakanean barrena. Foratoneko lepora doan sendatik bereizten da bidea eskubialdean zutitzen diren hormatzar batzuen azpitik pasata gero eta erreka aldera jaisten da. Hura zeharkatu eta ezpel, larre eta harri artetik jarraitzen du bideak, Secus eta Foraton aldetik datozen errekak elkartzen diren gunera arte. Han Sekus aldetik behera datorren errekaren aldamenetik igotzen den bideari heldu beharko diogu elurrik ezean. Elurra izanez gero bada Bisaurin aldeko aldapan zeharbide bat Rincon de Secus izeneko larreetara eramango gaituena. Aterpe txiki bat edo beste topatuko dugu bidean, batean zein bestean. Rincon de Secus izeneko bailara ederrera irten eta gero, ezkerraldera jo beharko dugu, larreetan gora, Costatizaren magaleraino, eta han, Aguerriko lepoa bilatu. Lepora helduz gero tontorra bertan da, aldapa gogor baten ondoren. Elurrik ezean harriari heldu beharko diogu goi aldean eta elurrarekin, berriz, adi elurraren egoerari, iparraldeko isurialdea izanik oso gogorra egon baitaiteke (krapoiak eta pioleta komenigarri).

## Kanpo estekak

* Aguerri, http://www.euskal-herria.org/.
* Datuak: Q31188469
# Agăș

Agăș Errumaniako udalerri bat da, Bacău konderrian. 5.247 biztanle ditu, 210,4 kilometro koadroko azaleran banatuta.

## Herriak

Udalerrian honako herriak daude:
Agăș $^{(en)}$ Beleghet $^{(en)}$ Coșnea $^{(en)}$ Cotumba $^{(en)}$ Diaconești $^{(en)}$ Goioasa $^{(en)}$ Preluci $^{(en)}$ Sulța $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q1195094
# Agón

Agón Espainiako Zaragozako probintziako udalerria da. 2008an 167 biztanle zituen 18,52 kilometro koadroko azaleran.

## Kanpo estekak

* Datuak: Q931369
* Multimedia: Agón / Q931369
# Agüero (Huesca)

Agüero Huescako uri-udala edo hiribildua da. Huescako mendiartea deitutako eskualdeko herria da. Pirineo mendikatea eta Somontano mendien artean.

## Ikus, gainera

* Huescako udalerrien zerrenda

## Kanpo estekak

* Datuak: Q399683
* Multimedia: Agüero / Q399683